
ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ, 5225 (1) 

Κήρυξη αναδασωτέας έκτασης 5,5 στρ. στη θέση «Σταλός» κοινότητας 

Ψίνθου Ν. Ρόδου Ν. Δωδ/νήσου. 

Ο ΝΟΜΑΡΧΗΣ ΔΩΔ/ΝΗΣΟΥ * 

Έχοντας υπόψη: 

1. Τις διατάξεις του Ν. 3200/55 περί διοικητικής αποκεντρώσεως, 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 38 παρ. 1, 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80 

5. Την Έκθεση αυτοψίας του Δασολόγου Παντ. Χριστοφακάκη και 
πρόταση του ίδιου με την οποία προτείνεται η κήρυξη της έκτασης που 
αναφέρεται στο θέμα ως αναδασωτέας. 

6. Την αριθ. 4196/12.9.91 εισήγηση για κήρυξη έκτασης αναδα¬ 
σωτέας της Δ/νσης Δασών Δωδ/νήσου, αποφασίζουμε: 

Κηρύσσουμε αναδασωτέα με σκοπό τη διατήρηση του χαρακτήρα 
της δασικής έκτασης και την αποκατάσταση της βλάστησης που κατα¬ 
στράφηκε από παράνομη εκχέρσωση τα χρονικό διάστημα Ιανουάριου 
1991 την ιδιωτική δασική έκταση εμβαδού πέντε (5) στρεμμάτων και 
πεντακοσίων (500) τετραγωνικών μέτρων που βρίσκεται στη θέση 
«Σταλός» κοινότητας Ψίνθου και προσδιορίζεται από τα στοιχεία (1, 2, 
3,4,5,6,7,8,9,10,11,12,13,14,15,16,17,1) και έχει όραι: 

Ανατολικά: Με επαρχιακό δρόμο και συνέχεια δασική έκταση. 

Δυτικά: Με αγρό 

Βόρεια: Με δασική έκταση 

Νότια: Με αγρούς όπως φαίνεται στο συνημμένο διάγραμμα που 
αποτελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ρόδος, 24 Σεπτεμβρίου 1991 
Ο Νομάρχης 

ΓΕΩΡΓΙΟΣ ΧΑΡΑΛΑΜΠΟΠΟΥΛΟΣ 

Αριθ. Α/301575 (2) 

Κήρυξη ως αναδασωτέας δημόσιας δασικής έκτασης στη θέση Άνω 

Βασιλικά του Δήμου Σαλαμίνας, του Ν. Πειραιά. 

Ο ΝΟΜΑΡΧΗΣ ΠΕΙΡΑΙΑ 

Σύμφωνα με: 

1. Τις διατάξεις: α) Του άρθρου 117 παρ. 3 του Συντάγματος της 
Ελλάδος. 

β) Των άρθρων 200 - 205 του Ν.Δ. 86/69 «περί Δασικού Κωδικός» 
και άρθρ, 37 - 44 Ν. 998/79. 

γ) Του Νόμου 3200/1955 «περί διοικητικής αποκεντρώσεως», σε 
συνδυασμό με τις διατάξεις του Ν.Δ. 532/1970 «περί συμπληρώσεως 
των διατάξεων περί διοικητικής αποκεντρώσεως» και του 709/1970 
Β.Δ/τος, που εκδόθηκε σε εκτέλεση αυτού. 

2. Τις εξής διαταγές του Υπουργείου Γεωργίας: 

α) 160417/1180/8.7.1980. 

β) 182447/3049/24.9:1980 

γ) 141823/24.2.1983. 

3) Την πρόταση που υποβλήθηκε με την 3329/24.7.1991 αναφορά 
του αρμόδιου Δασαρχείου Πειραιά, σχετικά με την κήρυξη ως αναδασω¬ 
τέας της κατωτέρω δασικής έκτασης εμβαδού 0,300 στρέμ. που καλύ¬ 
πτονταν από Πεύκα, αγριελιές, σχίνα και εκχερσώθηκε παράνομα το 
διάστημα Μάρτιος 91 έως 5 Ιουνίου 1991 από την Παπαπέτρου Άννα 
του Κ/νου και στην συνέχεια την περιέφραξε με σιδηροπασσάλους και 
δικτυωτό σύρμα και κατασκεύσε πρόχειρα ξύλινα παραπήγματα. 
Επειδή η έκταση χρειάζεται προστασία για την επαναδημιουργίά της 


δασικής βλάστησης που καταστράφηκε ολοσχερώς από εκχερσώση το 
διάστημα από Μάρτιο 91 έως 5 Ιουνίου 1991 και η όποια θα αποκατα¬ 
σταθεί με φυσική αναγέννηση ή με πρόγραμμα τεχνητής οιναδάσωσης 
μέσα σε τρία χρόνια που θα καταρτήσει το αρμόδιο Δασαρχείο Πειραιά 
και δεν υπάρχει φιλοδασική επιτροπή για να γνωμοδοτήσει πάνω στο 
θέμα αυτό, αποφασίζουμε: 

Κηρύσσουμε ως αναδασωτέα, με σκοπό την προστασία για την επα- 
ναδημιουργία της δασικής βλάστησης, που εκχερσώθηκε δημόσια δα¬ 
σική έκταση 0,300 στρέμματα. 

Η έκταση αυτή, που βρίσκεται στη θέση Άνω Βασιλικά της περιφέ¬ 
ρειας Δήμου Σαλαμίνας Νομού Πειραιά, καλυπτόταν από δασική βλά¬ 
στηση με Πεύκα, αγριελιές, σχίνα κ.λπ. και καταστράφηκε ολοσχερώς 
στο διάστημα από Μάρτιο 1991 έως 5 Ιουνίου 1991. 

Σχετικό το σχεδιάγραμμα με κλίμακα 1:5000, το οποίο αποτελεί 
αναπόσπαστο μέρος της απόφασης αυτής και στο οποίο η έκταση φαίνε¬ 
ται με στοιχεία Α, Β, Γ, Δ, Α, και με όρια: 

Ανατολικά: Δημόσια δασική έκταση. 

Δυτικά: Δημόσια δασική έκταση. 

Βόρεια: Δημόσια δασική έκταση. 

Νότια: Δημόσια δασική έκταση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 25 Σεπτεμβρίου 1991 

Ο Νομάρχης 
ΠΑΝ. ΓΥΦΤΟΥΛΑΣ 

ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Αριθ. Φ80/41788 (3) 

Ειδοποίηση για συμπληρωματική παρακατάθεση αποζημίωσης από 
αναγκαστική απαλλοτρίωση ακινήτου στην Ακαδημία Πλάτωνος 
(ΟΤ 1637α/3). 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» ΦΕΚ 137/Α/26.7.85, 2) το αριθ. 941/15.10.77 (ΦΕΚ 320/ 
Α/17.10.77) Προεδρικό Διάταγμα «περί Οργανισμού του Υπουργείου 
Πολιτισμού, ε) την αριθ. ΥΠΠΟ/ΓΝΟΣ/54280/20.12.90 απόφαση 
των Υπουργών Πολιτισμού και Αναπληρωτού Πολιτισμού ΦΕΚ 824/ 
Α/28.12.90 «Μεταβίβαση αρμοδιοτήτων Υπουργού και Αναπληρω¬ 
τού Υπουργού και δικαιώματος υπογραφής «Με Εντολή Υπουργού» ή 
«Με. Εντολή Αναπληρωτή Υπουργού» στον Γενικό Γραμματέα, στους 
Γενικούς Διευθυντές και στους Προϊσταμένους των Διευθύνσεων Τμη¬ 
μάτων και Γραφείων της Κεντρικής Υπηρεσίας του ΥΠΠΟ. 4) τις δια¬ 
τάξεις των άρθρων 7 και 8 του Ν.Δ. 797/1971 «περί αναγκαστικών 
απαλλοτριώσεων» πληροφορούμε όσους. 

α) Έχουν δικαίωμα κυριότητας ή άλλα εμπράγματα δικαιώματα στο 
ακίνητο που απαλλοτριώθηκε δυνάμει της αιθ. Π. 2257/627/4.4.86 
κ.υ.α. (ΦΕΚ 296/14.4.86/Δ) για αρχαιολογικούς σκοπούς στην 
Ακαδ. Πλάτωνος 

β) Έχουν εγγράψει υποθήκη ή έχουν επιβάλει κατάσχεση ή με οποιο- 
δήποτε τρόπο διεκδικούν το ακίνητο που απαλλοτριώθηκε ότι η αποζη¬ 
μίωση που καθόρισε το Εφετείο Αθηνών με την απόφαση του αριθμ. 
1091/1989 για το ακίνητο και για τα υπερκείμενα αυτού όπως αυτά 
φαίνονται στο κτηματολογϊκό διάγραμμα που συνοδεύει την απόφαση 
απαλλοτρίωσης και στο σχετικό κτηματολογϊκό πίνακα έχει.κατατεθεί 
στο Ταμείο Παρακαταθηκών και Δανείων (Κεντρική Υπηρεσία) και έχει 
εκδοθεΐ γραμμάτιο συστάσεως παρακαταθήκης αριθ. 1223/3.9.91 για 
(731.180) επτακοσίων τριάντα μιας χιλιάδων εκατόν, ογδόντα δραχ¬ 
μών. 

γ) Η αποζημίωση αυτή είναι αποδοτέά στους δικαιούχους που θα 
αναγνωρισθούν σύμφωνα με το Νόμο. 

δ) Η παρούσα ανακοίνωση να δημοσιευθεί στην Εφημερίδα της Κυ- 
βερνήσεως. 

Αθήνα, 13 Σεπτεμβρίου 1991 

Με εντολή Υπουργού 
Η Προϊσταμένη 
ΙΦΙΓ. ΠΑΝΑΓΟΠΟΥΛΟΥ 

- 4 - 

Αριθ. 1599 (4) 

Πράξη βεβαίωσης αυτοδίκαιης ανάκλησης απαλλοτρίωσης στο Ν. Αρ¬ 
γολίδας. 

Η ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Τις διατάξεις του άρθρου 11 παραγρ. 1, 3, 4 Ν.Δ/τος 797/71, 


περί αναγκαστικών απαλ/σεων». 

2. Την απόφασή μας αριθμ. 2061/24.2.88 Φ.Ε.Κ. 252/24.2.88 
τ.Δ’ με την οποία κηρύχθηκε αναγκαστική απαλλοτρίωση ακινήτου για 
την κατασκευή δεξαμενής του αρδευτικού έργου Κοινότητας Αχλαδό- 
καμπου. 

3. Το γεγονός ότι η απαλλοτρίωση ανακλήθηκε αυτοδίκαια, αφού 
δεν έγινε εμπρόθεσμα (ήτοι μέχρι 12.12.1990) η παρακατάθεση του τι¬ 
μήματος σχετικά: α) απόφαση αριθμ. 48/89 Μον/λούς Πρωτοδικείου 
Ναυπλίου που δημοσιεύθηκε στις 13.6.1989 και β) έγγραφο αριθμ. 
1204/25.4.1991 Δ/νσης Εγγείων Βελτιώσεων Ν. Αργολίδας, από το 
οποίο προκύπτει ότι δεν έγινε η παρακατάθεση. 

4. Την από 4.6.1991 υπεύθυνη δήλωση (άρθρου 8 Ν. 1599/1986) 
της Αικατερίνης Κατσίρη (που προβάλλει δικαιώματα κυριότητας επί 
του ακινήτου), στην οποία αναφέρεται ότι η τελευταία δεν επιθυμεί να 
συνεχιστεί η διαδικασία απαλλοτρίωσης, βεβαιώνουμε: 

Ότι η αναγκαστική απαλλοτρίωση που κηρύχθηκε με την αριθμ. 
2061/24.2.88 απόφασή μας Φ.Ε.Κ. 252/24.3.88 τ.Δ' για την κατα¬ 
σκευή δεξαμενής του αρδευτικού έργου Κοινότητας Αχλαδοκάμπου, συ- 
νολ. έκτασης 1.425 μ2, ανακλήθηκε αυτοδίκαια. 

Η πράξη αυτή να δημοσιευθεί στην Εφημερίδα της Κυβέρνησης. 

Ναύπλιο, 17 Σεπτεμβρίου 1991 

Η Νομάρχης 
Α.ΒΑΚΑΛΟΓΛΟΥ 

-♦- 

Αριθ. Φ311/1121/16.9.91 (5) 

Ανακοίνωση παρακαταθέσεως αποζημιώσεως για απαλλοτρίωση ακι¬ 
νήτων για τις ανάγκες της Πολεμικής Αεροπορίας στο Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 

Σύμφωνα με τα άρθρα 7 και 8 του Ν.Δ. 797/1971 «περί αναγκαστι¬ 
κών απαλλοτριώσεων», γνωστοποιούμε: 

α) Σε όσους έχουν ή διεκδικούν δικαιώματα κυριότητας σε ακίνητα 
που απαλλοτριώθηκαν αναγκαστικά με την αρ. 1020930/922/ 
0010/89 απόφαση των Υπουργών οικονομικών και Εθνικής Άμυνας 
για τις ανάγκες της Πολεμικής Αεροπορίας. 

β) Τους ενυπόθηκους δανειστές και τους τρίτους διεκδικητές των ακι¬ 
νήτων αυτών, ότι η αποζημίωση της εδαφικής επιφάνειας και των επι¬ 
κειμένων της, όπως περιγράφονται στο σχετικό κτηματολογϊκό πίνακα, 
η οποία καθορίσθηκε με την αρ. 168/90 απόφαση Νομάρχη Χαλκίδας 
έχει παρακατατεθεί στο Τ. Π. και Δ. Κύμης. 

Σχετικά έχει εκδοθεί το αριθμ. 5785 γραμμάτιο συστάσεως παρακα¬ 
ταθήκης δρχ. διακοσίων τριάντα ένα εκατομμυρίων διακοσίων τριάντα 
χιλιάδων τριακοσίων δραχμών (231.230.300). 

Η αποζημίωση θα αποδοθεί στα πρόσωπα που θα αναγνωρισθούν δι¬ 
καιούχοι κατά τη νόμιμη διαδικασία. 

Η (ανακοίνωση αυτή να δημοσιευθεί την Εφημερίδα της Κυβερνή- 
αεως. 

Χαλκίδα, 16 Σεπτεμβρίου 1991 

Με εντολή Νομάρχη 
Η Προϊσταμένη 
ΠΑΓΩΝΕΤΑ ΘΡΑΒΑΛΟΥ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. X. 9824 (6) 

Τροποποίηση εγκεκριμένου ρυμοτομικού Σχεδίου πόλης Αίγιου περιο¬ 
χής Ν. Πλαστήρα (Ο.Τ. 626 - 632 - 631 - 630 - 629). 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις δ/ξεις του Ν.Δ/τος της 17.7.1923 όπως μεταγενέστερα τρο¬ 
ποποιήθηκαν και συμπληρώθηκαν και ειδικώτερα τα άρθρα 3 και 70. 

2. Τις δ/ξεις του Α.Ν. 314/1968 (ΦΕΚ 47 Α') όπως τροποποιήθη¬ 
καν και συμπληρώθηκαν με το αρ. 1018/1971 Ν. Δ/γμα (ΦΕΚ 220 
Α') και με την παρ. 3 του άρθρου 34 του Ν. 1577/1985 (ΦΕΚ 210 
Α’). 

3. Τις δ/ξεις του αρ. 183/1986 Π.Δ/τος (ΦΕΚ 70 Α’). 

4. Την από 3.6.1991 σχετική αίτηση των Κων/νου και Νικολάου 
Φωτόπουλου. 

5. Τις αρ. πρωτ. Χ.Ε. 276 και 3288 /19.9.91 θετικές εισηγήσεις 


του Τ.Π. και Π.Ε. Ν. Αχαΐας και Πολεοδομικού Γραφείου Αίγιου αντί- 
στοιχα. 

6. Τις αρ. 243 και 284/1991 εγκριτικές αποφάσεις του Δ.Σ. Αίγιου 
για την υπόψη τροποποίηση. 

7. Την αρ. 14/1/20.9.91 θετική γνωμοδότηση του Σ.Χ.Ο.Π. Ν. 
Αχαΐας, αποφασίζουμε: 

Εγκρίνεται τροποποίηση, του ρυμοτομικού Σχεδίου Αίγιου περιοχής 
Νικ. Πλαστήρα (Π.Δ/γμα έγκρισης της 19.11.1986/ΦΕΚ 1206 Δ’) 
και συγκεκριμένα στα Ο.Τ. 626 - 632 - 631 - 630 - 629, όπως αυτή 
σημειώνεται χρωματισμένη στο συνημμένο ρυμοτομικό διάγραμμα κλ. 
1:1000, με σύμφωνη γνώμη του Δ.Σ. Αίγιου και του Σ.Χ.Ο.Π. Ν. 
Αχαΐας. 

Η ισχύς της παρούσας αρχίζει από τη δημοσίευσή της στην Εφημε¬ 
ρίδα της Κυβέρνησης. 

Η παρούσα να ανακοινωθεί στην Εφημερίδα της Κυβέρνησης. 

Πάτρα, 25 Σεπτεμβρίου 1991 

Ο Νομάρχης 
ΝΙΚΟΣ ΤΑΓΑΡΗΣ 







6856 

Αριθ. 6211/Φ. τροπ. συν. Ζ (7) 

Τροποποίηση του σχεδίου Πόλης Χαλκίδας Ν. Εύβοιας στο Ο.Τ. Γ. 
995 συνοικίας Ζ 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Το από 16.2.1990 Π.Δ. ΦΕΚ 154Δ'/23 Μαρτίου 1990 με το 
οποίο εγκρίθηκε η επέκταση της Ζ συνοικίας. 

2. Τον Ν. 1337/83 και ειδικότερα των άρθρων 1, 2 αυτού για τον 
καθορισμό ορίου πολεοδομικής ενότητας. 

3. Την από 25.5.1987 (ΦΕΚ 137Δ) Απόφαση του Υπουργού ΠΕ.- 
ΧΩ.Δ.Ε. για έγκριση του Γ.Π.Σ. Χαλκίδας. 

4. Το άρθρο 7 του Ν. 1337/83 για τη διαδικασία έγκρισης της πο¬ 
λεοδομικής μελέτης. 

5. Την 55β της 27.2.1991 απόφαση του Δημ. Συμβουλίου Δήμου 
Χαλκίδας. 

6. Την 3199 ΕΠΑ 330 εισήγηση του Τ.Π. και Π.Ε. της 11.7.91 


προς το ΣΧΟΠ Νομού Εύβοιας. 

7. Την 7η γνωμοδότηση του 9ου Πρακτικού της 23.7.91 του 
ΣΧΟΠ Ν. Εύβοιας. 

8. Τις διατάξεις του Α.Ν. 314/68 (ΦΕΚ 27Α) όπως τροποποιήθη¬ 
καν και συμπληρώθηκαν με το υπ’ αριθ. 1018/71 Ν.Δ/γμα (ΦΕΚ 
220Α) και με την παρ. 3 του άρθρου 34 Ν. 1557/85 (ΦΕΚ 210 Α). 

9. Τις διατάξεις του υπ’ αριθ. 183/1986 Π.Δ/τος ΦΕΚ 70Α, απο¬ 
φασίζουμε: . 

Τροποποιούμε το σχέδιο Πόλης Χαλκίδας στο Ο.Τ. 995 συνοικίας Ζ 
αυτής, όπως φαίνεται στο συνημμένο σχέδιο σε κλ. 1:1.000 που συνο¬ 
δεύει την παρούσα και θεωρεί ο Προϊστάμενος Τ.Π. και Π.Ε. Εύβοιας. 

Η παρούσα απόφαση με το διάγραμμα να δημοσιευθεί στην Εφημε¬ 
ρίδα της Κυβερνήσεως και να ισχύει από τη δημοσίευσή της. 

Χαλκίδα, 10 Σεπτεμβρίου 1991 
Ο Νομάρχης 

* ΛΑΖΑΡΟΣ ΚΥΡΙΖΟΓΛΟΥ 

Αριθ. 3535 ΕΠΑ 359 (8) 

Τροποποίηση του ρυμοτομικού σχεδίου Μαντουδίου Ν. Εύβοιας με μεί¬ 
ωση του πλάτους των δρόμων 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις του Ν.Δ/τος της 17ης Ιουλίου 1923 όπως μεταγε¬ 
νέστερα τροποποιήθηκαν και συμπληρώθηκαν και ειδικότερα τα άρθρα 
3 και 70. 

2. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το υπ’ αριθ. 1018/71 Ν.Δ/γμα (ΦΕΚ 
220/Α) και με την παράγρ. 3 του άρθρου 34 του Ν. 1577/85 (ΦΕΚ 
210/Α). 

3. Τις διατάξεις του υπ’ αριθ. 183/1986 Π.Δ/τος (ΦΕΚ 70/Α) και 
ειδικότερα το άρθρο 1 παρ. Ι.β. 

4. Την υπ’ αριθ. 9/1991 απόφαση του Κοιν. Συμβουλίου. 

5. Την υπ’ αριθ. 2α γνωμοδότηση του 6ου/91 Πρακτικού της από 
17.5.91 συνεδρίασης του ΣΧΟΠ Νομού Εύβοιας, αποφασίζουμε: 


Άρθρο 1 

Εγκρίνεται η τροποποίηση του ρυμοτομικού σχεδίου Μαντουδίου με 
μείωση του πλάτους των δρόμων όπως αυτή φαίνεται στις συνημμένες 
(4) τέσσερεις πινακίδες, 1:1000 που έχουν θεωρηθεί .από τον Προϊστά¬ 
μενο του Τ.Π. και Π.Ε. και αποτελούν αναπόσπαστο μέρος της παρού- 
σης. 

Άρθρο 2 

Η ισχύς της απόφασης αυτής αρχίζει από την δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Χαλκίδα, 27 Ιουνίου 1991 
Ο Νομάρχης 

ΛΑΖΑΡΟΣ ΚΥΡΙΖΟΓΛΟΥ 

Παρακαταθήκη Αποζημίωσης λόγω προσκύρωσης και ρυμοτομίας 
στην Κατερίνη Ν. Πιερίας. 


Με την 5.21/1/78 πράξη τακτοποίησης και «αναλογισμού αποζημί¬ 
ωσης του Πολεοδομικού Γραφείου Κατερίνης, που κατέστη τελεσίδικη 
με την 7065/1.3.79 απόφαση του Υπουργείου Δημοσίων Έργων, 
υποχρεώθηκε η ιδιοκτησία με αριθμό 26 του Χρήστου Τσιμήτρη του 
Αθανασίου, κατοίκου Κατερίνης να αποζημιώσει την ιδιοκτησία με 
αριθμό 20 των: 

1. Δημητρίου Τζιώκα του Βασιλείου και της Αικατερίνης, 

2. Χρήστου Τζιώκα του Βασιλείου και της Αικατερίνης, 

3. Ελένης συζ. Οδυσσέως Βουλγαράκη, το γένος Βασιλείου και Αικα¬ 
τερίνης Τζιώκα, 

4. Διονυσίου Τζιώκα του Βασιλείου και της Αικατερίνης, 

5. Νικολάου Αγγελίδη του Γεωργίου, 

6. Γεωργίου Αγγελίδη του Νικολάου και της Φωτεινής, 

7. Ελένης συζ. Αθανασίου Παπαγιαννοπούλου, το γένος Νικολάου 
και Φωτεινής Αγγελίδη και 

8. Σουλτάνας συζ. Γεωργίου Υφαντίδη, το γένος Νικολάου και Φω¬ 
τεινής Αγγελίδου, κατοίκων Κατερίνης και Θεσσαλονίκης (των 3ης, 
7ης και 8ης), λόγω προσκύρωσης στην ιδιοκτησία του Χρήστου Τσιμή¬ 
τρη τμήματος εμβαδού 3,80 τ.μ. με τα στοιχεία 34 - 27 - 24 - 26 - 34 
και λόγω ρυμοτομίοις τμήματος της ιδιοκτησίας 20 με τα στοιχεία 35 - 
34 - 26 - 46 - 35 εμβαδού 31 τ.μ. Επίσης υποχρεώθηκε με την ίδια 
πριχξη, να αποζημιώσει την ιδιοκτησία με αριθμ. 27 του Γεωργίου 
Βουλγαράκη του Δημητρίου λόγω προσκύρωσης του τμήματος 22-23 
-21-22 εμβαδού μισού τετραγ. μέτρου (0,50 εκ.). Επίσης με την ίδια 
πράξη η ιδιοκτησία 26 του Χρήστου Τσιμήτρη υποχρεούται να αποζημι¬ 
ώσει λόγω προσκύρωσης την ιδιοκτησία με αριθμό 37 του Δήμου Κατε¬ 
ρίνης για το τμήμα με τα στοιχεία 29-19-20-21-23-24-27-28 
- 29 εμβαδού πενήντα τετραγωνικών μέτρων και 50 εκατοστών 
(50.50) και η 70/1991 απόφαση του Μον. Πρωτ. Κατερίνης καθώ- 
ρισε την προσωρινή τιμή μονάδος στις 16.000 δρχ. το τετραγωνικό μέ¬ 
τρο. Με το 15947/24.6.1991 γραμμάτιο σύστασης παρακαταθήκης 


του Γραφείου Παρακαταθηκών Δ.Ο.Υ. Κατερίνης ο Χρήοτος Αθανα¬ 
σίου Τσιμήτρης κατέθεσε υπέρ των «χνωτέρω ιδιοκτητών των ιδιοκτη¬ 
σιών 20, 27 και 27 το ποσό του ενός εκατομμυρίου τριακοσίων εβδομή¬ 
ντα δύο χιλιάδων οκτακόσιων (1.372.800) δραχμών και με την 
21354/25.6.1991 πράξη κατάθεσης γραμματίου σύστασης παρακα¬ 
ταθήκης του συμ/φου Κατερίνης Ζήση Κωστίκου, κατέθεσε το Γραμ¬ 
μάτιο αυτό στον συμβολαιογράφο αυτό. Με την 21384/5.8.1991 
πριχξη ανάληψης γραμματίου του αυτού συμβολαιογράφου οι παρα^ 
πάνω ιδιοκτήτες των ιδιοκτησιών 20.27 και 37 προέβησιχν σε ανάληψη 
του παραπάνω γραμματίου και εισέπραξαν το ποσό αυτό. Αριθμ. διπλο¬ 
τύπου 4721882/91 του Δημόσιου Ταμείου Δικ. Εσόδων Αθηνών, της 
30.9.91 


Κατερίνη, 24 Σεπτεμβρίου 1991 

Η Πληρεξούσια Δικηγόρος 
ΣΤΑΜΑΤΙΑ ΣΑΜΑΛΗ 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στο ΦΕΚ 454/Τεύχος Δ’/91 στη σελίδα 1215 όπου δημοσιεύθηκε 
η ΔΠΑ/3128/17.6.91 απόφαση του Υπουργού Αιγαίου, που αφορά 
τον χαρακτηρισμό ως διατηρητέου του διορόφου κτιρίου που βρίσκεται 
επί της οδού Μητροπόλεως αριθ. 60, στη Ρόδο καθώς και τον καθορι¬ 
σμό ειδικών όρων και περιορισμών δόμησης, φερόμενο ως ιδιοκτησία 
Φαίδρας, Μαρίας και Αικατερίνης Κρομμύδα, η παράγραφος 7 του 
γνωστικού μέρους της απόφασης στο στίχο (1) ένα μετά τη φράση «Την 
από 26.3.91» διαμορφώνεται ως εξής: «... αιτιολογική έκθεση του 
Τμήματος Πολιτιστικής Ανάπτυξης της Δ/νσης Περιφερειακής Ανά¬ 
πτυξης του Υπουργείου Αιγαίου, η οποία κοινοποιήθηκε στις ενδιαφερό- 
μενες». 

Επίσης προστίθεται στη συνέχεια του γνωστικού μέρους της απόφα¬ 
σης η παράγραφος 8 ως εξής: 

«Την από 10.5.91 απάντηση με αντιρρήσεις των ενδιαφερομένων 
που έλαβε τον αριθμ. πρωτ. 3128/15.5.91 του Υπουργείου Αιγαίου». 

(Από το Υπουργείο Αιγαίου). 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




